Na temelju članka 59. Zakona o radu („Narodne novine“, broj 93/14) i članka 26. i 28. Zakona o predškolskom odgoju i obrazovanju („Narodne novine“, broj 10/97, 107/07, 94/13) i Odluke o objavi natječaja za prijem odgojitelja na stručno osposobljavanje za rad bez zasnivanja radnog odnosa Upravnog vijeća (KLASA: 112-01/17-01-01, URBROJ: 251-669-02-17-01, Upravno vijeće Dječjeg vrtića SVETA ANĐELA MERICI, Vlaška 75, Zagreb, objavljuje

**N A T J E Č A J**

**za stručno osposobljavanje za rad bez zasnivanja radnog odnosa**

Odgojitelja/odgajateljice predškolske djece – 1 izvršitelj/izvršiteljica - stručno osposobljavanje za rad bez zasnivanja radnog odnosa na puno - određeno radno vrijeme u trajanju od 12 mjeseci u Dječjem vrtiću SVETA ANĐELA MERICI, Vlaška 75, Zagreb.

Polaznik stručnog osposobljavanja za rad bez zasnivanja radnog odnosa nije u radnom odnosu i ne prima naknadu za svoj rad, osim naknade koju osigurava Hrvatski zavod za zapošljavanje za polaznika.

Uz pismenu prijavu kandidati su dužni priložiti sljedeće dokumente:

* životopis,
* presliku diplome,
* domovnicu ili drugi dokaz o hrvatskom državljanstvu,
* uvjerenje da se protiv kandidata/kinje ne vodi kazneni postupak,
* uvjerenje da se protiv kandidata/kinje ne vodi prekršajni postupak
* potvrda iz mirovinskog ureda (ispis radnog staža)
* dokaz o vođenju u evidenciji nezaposlenih.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente. Osoba se može primiti na stručno osposobljavanje za rad bez zasnivanja radnog odnosa od uvjetom da je prijavljena u evidenciji nezaposlenih osoba duže od 30 dana i ima odgovarajući stupanj obrazovanja u zanimanju predviđenom za obavljanje poslova radnog mjesta za čije se obavljanje prima na stručno osposobljavanje.

Rok za podnošenje prijava je 8 dana od dana objave natječaja. Natječaj se objavljuje 14.7.2017.g., i traje 8 dana od njegove objave. Natječaj je objavljen na mrežnim stranicama Dječjeg vrtića: [www.ursulinke.hr](http://www.ursulinke.hr), na oglasnoj ploči Dječjeg vrtića, te na mrežnim stranicama Hrvatskog zavoda za zapošljavanje.

Pisane prijave uz naznaku „Natječaj za odgojitelja/odgojiteljicu - pripravnik“ dostaviti na adresu:

**Dječji vrtić SVETA ANĐELA MERICI, Vlaška 75, 10000 Zagreb**

Nepotpune i nepravodobne prijave neće se razmatrati.